
OPĆINA  KRAŠIĆ
SPORTSKA ZAJEDNICA 
OPĆINE KRAŠIĆ
URBROJ:1-9/2026
KRAŠIĆ,  09. rujan 2026.
            Na temelju Pravilnika o raspodjeli sredstava programa i projekata od interesa za razvoj sporta (,Urbroj 1-1/17), predsjednik  SZO Krašić  donosi Odluku o raspisivanju 

JAVNOG POZIVA

za sufinanciranje javnih potreba u sportu
I.


Predmet ovog Javnog poziva je prikupljanje pisanih prijedloga sportskih udruga koje djeluju i/ili imaju sjedište na području Općine Krašić najmanje godine dana i koje su upisane u Registar neprofitnih organizacija Ministarstva financija RH, za sufinanciranje javnih potreba u sportu – ostali projekti od interesa za Općinu Krašić, a za koje su sredstva osigurana u Proračunu Općine Krašić za 2026.godinu.

Prijave se podnose iz sljedećih područja:

· promocija i prezentacija sporta i ostalih uz promociju sporta bitnih vrijednosti općine Krašić,
·  zaštite i promicanja bavljenja sportskim aktivnostima, unapređenje kvalitete života,  održavanje i očuvanje sportskih terena i objekata,
·  razvoja, očuvanja i unapređenja sportskih aktivnosti.
II.

Sredstva za ovu namjenu osigurana su u Financijskom programu Sportske zajednice Općine Krašić za 2026. godinu u iznosu od 28.000,00 eura.

Razdoblje provedbe programa/projekta/manifestacije mora biti zaključno do 31.prosinca 2025. godine.

III.

Kriteriji i prioriteti temeljem kojih će se utvrđivati prednost prijavljenog projekta/programa/manifestacije su:
- neposredna ili posredna korist za Sportsku zajednicu, te doprinos razvoju civilnog društva na području Općine,
- važnost programa/projekta/manifestacije,
- aktivnosti utvrđene programom/projektom/manifestacijom doprinose ispunjavanju ciljeva i prioriteta definiranih strateškim i planskim dokumentima Općine,
- organizacijski i ljudski kapaciteti za provedbu programa/projekta,
- uspješnost u dosadašnjoj provedbi programa/projekata, 

- realan odnos troškova i očekivanih rezultata projekta,
- suradnja s drugim udrugama i partnerima s područja Općine,
- uključenost volonterskog rada, posebno mladih koji na taj način stječu znanja i vještine,
- sufinanciranje iz drugih izvora (Zajednica sportskih udruga Zagrebačke županije, nadležna ministarstva, zaklade, EU fondovi i sl.),
- uređen sustav prikupljanja članarina.

IV.

Uvjeti koje sportske udruge moraju zadovoljiti za dodjelu sredstava za sufinanciranje prijavljenih programa/projekata/manifestacija su sljedeći:
- da su upisani u Registar udruga i u Registar neprofitnih organizacija i djeluju na području Općine najmanje godinu dana;
- da su učlanjeni u Sportsku zajednicu općine Krašić,
- da su se svojim Statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;

- da su uredno ispunile obveze iz svih prethodno sklopljenih ugovora o financiranju i drugih javnih izvora;

- da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine;

- da se projekt provodi na području SZO Krašić i Općine Krašić;

- da program/projekt/manifestacija bude ocijenjen kao značajan (kvalitetan, inovativan, koristan) za razvoj sporta, civilnog društva i zadovoljenje javnih potreba Općine, sukladno kriterijima iz točke III. ovog Javnog poziva.

V.

Predlagatelji projekata/programa/manifestacija obvezni su dostaviti:

1. Ispunjen, potpisan i ovjeren Prijavni obrazac za sufinanciranje projekata/programa/manifestacija udruga iz područja sporta za 2026. godinu (Obrazac br.1)

2. Presliku rješenja o upisu u Registar udruga RH usklađenog sa Zakonom o udrugama („Narodne novine“ br. 74/14)

3. Presliku financijskog izvješća za 2024.godinu usvojenog od strane nadležnog tijela prijavitelja programa/projekta/manifestacije te dokaz o predaji financijskog izvješća nadležnoj instituciji (FINA);

- obrazac G-PR-IZ-NPF – jednostavno knjigovodstvo

- obrazac PR-RAS-NPF – dvojno knjigovodstvo

4. Potpisanu izjavu da za program ili projekt nisu u cijelosti već odobrena sredstva iz inozemnih fondova i fondacija, fondova Europske unije, državnog proračuna, proračuna drugih jedinica lokalne ili regionalne (područne) samouprave (Obrazac br. 2)

5. Potpisanu izjavu o partnerstvu, ako postoje partneri na projektu (Obrazac br. 3)
VI.

Prijedlozi projekata/programa/manifestacija pripremljeni sukladno ovom pozivu, dostavljaju se na adresu:
SPORTSKA ZAJEDNICA OPĆINE  KRAŠIĆ
KRAŠIĆ  96
10454  KRAŠIĆ
Uz naznaku
„Javni poziv za sufinanciranje projekata/programa sportskih udruga
za 2026.godinu“.

Prijedlozi se šalju preporučenom poštom ili u zatvorenoj omotnici predajom u prostorijama   SZO Krašić.

Krajnji rok za prijavu je 09.10.2026. godine, odnosno do utroška predviđenih sredstava navedenih u točki  II. ovog Javnog poziva.

VII.

Neće se razmatrati prijedlozi koji su nepotpuni i nepravovremeni, prijedlozi koji nisu dostavljeni na propisanoj prijavnici te prijedlozi podnositelja prijava koji nisu dostavili Općini cjelovito izvješće o programu/projektu za prethodnu godinu.

Neće se financirati projekti/programi/manifestacije koji se ne održavaju na području koje pokriva Sportska zajednica općine Krašić.

VIII.

Obavezni obrasci prijave dostupni su na web stranici Općine Krašić  www.krasic.hr
Sve dodatne informacije mogu se dobiti na broj telefona 091/ 7662998 ili na mail krasic.szo@gmail.com
PREDSJEDNIK  SZOK
A. Gvozdanović, v.r.
Sportska zajednica Općine Krašić
Javni poziv za prijavu projekata/programa/manifestacija sportskih udruga

iz  područja sporta u 2026.godini

Upute za prijavitelje

Datum objave natječaja:   09.rujan, 2026.
Rok za dostavu prijava: 09. listopad 2026.godine, odnosno do utroška sredstava
 1. JAVNI  POZIV - OPĆI DIO 

Prijave na Javni poziv  podnose se  iz sljedećih područja:

· promocija i prezentacija sporta i ostalih uz promociju sporta bitnih vrijednosti općine

Krašić,

·  zaštite i promicanja bavljenja sportskim aktivnostima, unapređenje kvalitete života,

·  rad sa mladim sportašima,

· održavanje i očuvanje sportskih terena i objekata,
·  programe razvoja, očuvanja i unapređenja sportskih aktivnosti.  
Sportska zajednica Općine Krašić će ovim Javnim pozivom poduprijeti i sukladno svojim

mogućnostima sufinancirati članice.
2. PLANIRANI  IZNOSI  I  UKUPNA  VRIJEDNOST  JAVNOG  POZIVA 
Za financiranje projekata u okviru ovog Javnog poziva raspoloživ je iznos od 28.000,00 eura.
Prijavitelj može prijaviti projekt koji je sufinanciran i iz drugog izvora u određenom

postotku ukupnog iznosa projekta. U navedenom slučaju prijavitelj je dužan izvor i iznos

sufinanciranja prikazati u Prijavnom obrascu za sufinanciranje projekata /programa/manifestacija udruga iz ostalih društvenih područja u 2026. godini.
3. FORMALNI  UVJETI  NATJEČAJA 

3.1. Prihvatljivi prijavitelji: tko može podnijeti prijavu?

Udruga koja je osnovana u skladu sa Zakonom o udrugama, koja je članica Sportske

zajednice Općine Krašić, te koja je programski usmjerena na rad u području sporta ima

pravo na ovaj Javni poziv prijaviti i ugovoriti najviše jednu aktivnost ( projekt /program

/manifestacija).
Ukoliko udruga prijavi više od jedne aktivnosti (projekt/program/manifestacija), druga

aktivnost će biti odbačena iz formalnih uvjeta.

Razdoblje provedbe projekta /programa /manifestacije mora biti zaključno do

31.prosinca 2026 .godine.
Na ovaj Javni poziv može se prijaviti udruga koja:

1. je upisana u Registar udruga Republike Hrvatske i djeluje najmanje jednu godinu na

području Općine Krašić zaključno s danom objave Javnog poziva;

2.  je članica Sportske zajednice općine Krašić,
3. se svojim Statutom opredijelila za obavljanje djelatnosti i aktivnosti koje su predmet

financiranja i kojima se promiču uvjerenja i ciljeve koji nisu u suprotnosti s Ustavom i zakonom;

4. je upisana u Registar neprofitnih organizacija pri Ministarstvu financija i vodi transparentno financijsko poslovanje u skladu s propisima o neprofitnom računovodstvu;

5. pravodobno i u cijelosti ispunjava ugovorne obveze preuzete na temelju prijašnjih ugovora o dodjeli bespovratnih sredstava prema Općini i/ili SZOK,

6. nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Općine;

7. ima odgovarajuće organizacijske kapacitete za provedbu projekta.
Na ovaj Javni poziv ne mogu se prijaviti:
1. ogranci, podružnice i slični ustrojbeni oblici udruga koji nisu registrirani sukladno Zakonu o

udrugama kao pravne osobe i nisu članice SZOK,

2. udruge koje nisu upisane u Registar neprofitnih organizacija pri Ministarstvu financija RH;

3. udruge koje nisu upisane u Registar udruga Republike Hrvatske i koje nisu uskladile svoje

Statute sukladno Zakonu o udrugama;

4. udruge koje su nenamjenski trošile prethodno dodijeljena sredstva iz proračuna Općine

Krašić i/ili SZOK (nemaju pravo prijave sljedeće dvije godine, računajući od godine u kojoj su provodile projekt);

5. udruge koje su u stečaju;

6. udruge koje nisu ispunile obveze vezane uz plaćanje doprinosa ili poreza.

7. udruge koje primarno ne obavljaju djelatnosti iz područja sporta, te aktivno ne provode projekte na području sporta.
3.2 Prihvatljivi partneri na projektu
Udruge prijavitelji mogu realizirati projekt samostalno ili u partnerstvu. Partnerstvo na

projektu nije obvezno prema ovom Javnom pozivu, već je poželjno pri pripremi i provedbi

prijavljenog projekta. Projektne aktivnosti partnera moraju biti jasno specificirana u prijavi

projekta.

Udruga prijavljuje jedan zajednički projekt i jedan proračun bez obzira na vrstu i broj

partnera u provedbi projekta. Ista udruga može biti partner na više projekata. Partnerstvo u projektu dokazuje se pojedinačnom Izjavom o partnerstvu, potpisanom i ovjerenom od strane nositelja projekta i svakog partnera na projektu (priložiti onoliko izjava koliko ima partnera u projektu).

Ugovor o financijskoj potpori zaključit će se s nositeljem projekta koji je ujedno

odgovoran za provedbu projekta, namjensko trošenje odobrenih sredstava i redovito izvještavanje.
3.3 Prihvatljive aktivnosti koje će se financirati putem natječaja
Vremensko razdoblje za provedbu projekata po ovom Natječaju je zaključno do 31.

prosinca 2026.godine.

Projektne aktivnosti se moraju provoditi na području općine Krašić.
3.4 Prihvatljivi troškovi koji će se financirati ovim natječajem
Sredstvima ovog Javnog poziva mogu se financirati samo stvarni i prihvatljivi troškovi,

nastali provođenjem projekta u vremenskom razdoblju naznačenom u ovim Uputama.

Prilikom procjene projekta, ocjenjivat će se potreba naznačenih troškova u odnosu na

predviđene aktivnosti, kao i realnost visine navedenih troškova.

Pod prihvatljivim troškovima podrazumijevaju se troškovi koji su povezani uz provedbu pojedinih aktivnosti predloženog projekta koji su:

- nastali za vrijeme razdoblja provedbe programa ili projekta u skladu s ugovorom,

osim troškova koji se odnose na završne izvještaje, troškova revizije i troškova vrednovanja,

a plaćeni su do datuma odobravanja završnog izvještaja.
 Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora;

- moraju biti navedeni u ukupnom predviđenom proračunu projekta ili programa,

- nužni su za provođenje programa ili projekta koji je predmetom dodjele financijskih

sredstava,

- mogu biti identificirani i provjereni i koji su računovodstveno evidentirani kod

korisnika financiranja prema važećim propisima o računovodstvu neprofitnih organizacija,

- trebaju biti umjereni, opravdani i usuglašeni sa zahtjevima racionalnog financijskog

upravljanja, osobito u odnosu na štedljivost i učinkovitost.
Samo se prihvatljivi troškovi uzimaju u obzir za dodjelu bespovratnih sredstava.

Prihvatljive troškove mogu stvarati samo one aktivnosti koje su nužne za provedbu projekta. Nužno je voditi računa da se prihvatljivi troškovi moraju temeljiti na stvarnim troškovima. Iz sredstava koja se traže za provedbu projekta ne smije se isplaćivati regres, božićnice i druge slične naknade zaposlenicima i članovima udruge.
Neprihvatljivim troškovima projekta ili programa smatraju se:

- dugovi i stavke za pokrivanje gubitaka ili dugova;

- dospjele kamate;

- stavke koje se već financiraju iz javnih izvora;

- kupovina zemljišta ili građevina, osim kada je to nužno za izravno provođenje

projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;

- gubitci na tečajnim razlikama;

- zajmovi trećim stranama.
4. KAKO SE PRIJAVITI?

U ovom odjeljku donosimo informacije o sadržaju obveznih obrazaca, o tome gdje i

na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu Javnog poziva.
Sve zainteresirane udruge moraju svoj projekt prijaviti na propisanim

obrascima uz detaljan opis projekata koji prijavljuju za dobivanje financijske potpore.
Obvezna natječajna dokumentacija za prijavu projekata je:

1. Ispunjen, potpisan i ovjeren Prijavni obrazac za sufinanciranje projekata/programa/manifestacija udruga u društvenim djelatnostima u 2026.godini (Obrazac

br. 1 );

2. Presliku rješenja o upisu u Registar udruga Republike Hrvatske usklađenog sa Zakonom o udrugama („Narodne novine“ broj 74/14);

3. Potvrdu Ministarstva financija/Porezne uprave o nepostojanju duga po osnovi

javnih davanja. Potvrda mora biti izdana unutar roka od kada je raspisan javni poziv do datuma podnošenja prijave;

4. Presliku financijskog izvješća za 2024.godinu usvojenog od strane nadležnog tijela

prijavitelja programa/projekta/manifestacije, te dokaz o predaji financijskog izvješća nadležnoj instituciji (FINA):

-obrazac G-PR-IZ-NPF-jednostavno knjigovodstvo

-obrazac PR-RAS-NPF-dvojno knjigovodstvo.

5.Potpisanu izjavu da za program ili projekt nisu u cijelosti već odobrena sredstva iz

inozemnih fondova i fondacija, fondova Europske unije, državnog proračuna, proračuna drugih jedinica lokalne ili regionalne (područne) samouprave (Obrazac br. 2);

6. Potpisanu izjava o partnerstvu, ako postoje partneri na projektu (Obrazac br. 3).
Predlagatelji projekata/programa/manifestacija mogu uz Prijavnicu dostaviti:

1. Zapise, publikacije, novinske članke, fotografije koje opisuju rad udruge i koji se

odnose na projekt/program

2. Presliku verifikacije programa/projekta izdane od nadležne institucije

3. Pisma preporuke relevantnih institucija, dosadašnjih korisnika, donatora i sl.
4.1 Sadržaj Prijavnog obrasca
Prijavni obrazac dio je obvezne dokumentacije. Sadrži podatke o prijavitelju, prijedlog financijskog plana podnositelja za 2026. godinu, osnovne podatke o projektu i izjavu o točnosti i istinitosti podataka.

Prijavni obrazac koji ne sadrži sve tražene podatke neće biti uzet u razmatranje.

Ukoliko prijavni obrazac sadrži gore navedene nedostatke, prijava će se smatrati nevažećom.
4.2 Gdje poslati prijavu?
Natječajna dokumentacija se predaje u zatvorenoj omotnici koja na vanjskoj strani

mora sadržavati puni naziv i adresu podnositelja prijave, preporučenom pošiljkom ili

dostavom u prostorije Općine Krašić, obavezno uz naznaku:
„Javni poziv za sufinanciranje projekata/programa sportskih udruga iz područja sporta

za 2026. godinu“

na adresu:

SZO KRAŠIĆ

KRAŠIĆ 96

10454 KRAŠIĆ
Nepravodobne, nepotpune ili na drugi način podnesene prijave protivno uvjetima iz ovog Javnog poziva neće se razmatrati.

Obrasci za prijavu mogu se preuzeti putem računala na internet stranici Općine

www.krasic.hr.
4.3 Rok za slanje prijave

Rok za prijavu na Javni poziv je 09.10.2026. godine, odnosno do utroška sredstava. Prijava se dostavlja poštom preporučeno ili osobno u prostorije SZOK.

Sve prijave poslane izvan roka neće biti uzete u razmatranje.
4.4 Kome se obratiti ukoliko imate pitanja?
Sva pitanja vezana uz natječaj mogu se postaviti na broj telefona 091/ 7662998 ili

elektroničkim putem, slanjem upita na sljedeću adresu: krasic.szo@gmail.com

U svrhu osiguranja ravnopravnosti svih potencijalnih prijavitelja, davatelj sredstava ne

može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.
5. OBAVIJEST O DONESENOJ ODLUCI O DODJELI FINANCIJSKIH SREDSTAVA

Odluku o rezultatu Javnog poziva objaviti će Sportska zajednica Općine, a na temelju

odluke koju dostavi Općina Krašić o dodjeli sredstava za potrebe sporta.Odluka će biti objavljena na internet stranici Općine Krašić www.krasic.hr
